“El Reto de Pablo” arriba a Sagunt
02 d’octubre 2017

![](/media/4bbban1c/28-mini.jpg)

Pablo López és un xiquet de quatre anys al que, fa un més d'un any, se li va diagnosticar Neuroblastoma, un càncer infantil molt difícil de tractar. Pablo va passar per hospitals a Madrid i Barcelona fins que, després de quasi dos anys, va poder tornar a la seua casa a Albacete. Ara, mentre Pablo es recupera, sos pares Montse i José Luís han posat en marxa “El Reto de Pablo”, una iniciativa amb la qual s’espera conscienciar a la gent sobre aquest tipus de malalties i, a més, recaptar fons per a l'associació NEN (Xiquets Malalts de Neuroblastoma).

“El Reto de Pablo” consisteix en un recorregut de 650 km que realitzarà José Luís López des de Barcelona fins a Albacete, i que passarà per Sagunt el divendres 6 d'octubre a la vesprada en el pavelló René Marigil. En ser una modalitat “non stop”, pràcticament sense baixar de la bicicleta, el recorregut es farà durant 48 hores i eixirà des de l'hospital Joan de Déu a Barcelona, on va estar ingressat Pablo, fins a arribar a Albacete el dissabte 7 al voltant de les 14.00 h. Aquesta oportunitat va sorgir de la iniciativa “Persigue tus Sueños” de Gaes, als qui va presentar José Luis el projecte per a poder aconseguir el finançament i dur a terme “El Reto de Pablo”.

L'arribada a Sagunt serà a partir de les 18.00 h en el pavelló René Marigil. El Club Gimnàsia Sagunt, qui col·labora en la recollida de fons per a l'associació NEN, realitzarà una exhibició de gimnàsia aeròbica, estètica de grup i rítmica. A més, es realitzarà un sorteig d'un lot d'equip esportiu, obsequi de Russé i Cosas Rosi, amb les paperetes que els socis del club estan venent.  

![](/media/4x3mdfsl/28-15134672_224952491271921_8079225636057088065_n.jpg)

  

  

  

​Òbviament José Luís no realitzarà el recorregut sol, sinó que serà acompanyat pel seu germà, el seu metge familiar, un fisioterapeuta i assistents de l'equip Ingeteam, empresa que ha facilitat un cotxe granera. També anirà precedit per una caravana que indicarà, per les localitats on estiga passant, que José Luis està cada vegada més prop del seu objectiu. A Sagunt l'Ajuntament oferirà avituallament a la caravana, i el Club Gimnàsia Sagunt donarà els diners del sorteig.

Encara que el motiu principal del projecte siga la recaptació de fons i la conscienciació sobre el càncer infantil, José Luís recorrerà aquest camí com a mostra d'agraïment a tots aquells que van recolzar la causa de Pablo i respecte i solidaritat a totes les famílies que han passat o estan passant per una situació similar.![](/media/rlljof0r/28-21587247_365710827196086_1969465058395661647_o.jpg)  

*   [](http://www.facebook.com/sharer.php?u=https://aytosagunto.es/va/actualitat/el-reto-de-pablo-arriba-a-sagunt/ "Facebook")
*   [](http://twitter.com/share?url=https://aytosagunto.es/va/actualitat/el-reto-de-pablo-arriba-a-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-reto-de-pablo-arriba-a-sagunt/ "Linked In")
*   [](mailto:?body=https://aytosagunto.es/va/actualitat/el-reto-de-pablo-arriba-a-sagunt/)